
                  GHEORGHE  CIUHANDU
REFERAT

privind modificarea tarifelor pentru serviciile funerare si modificarea tarifelor permiselor de lucru si locurilor de veci practicate în cimitirele aparţinând Primăriei Municipiului Timişoara aprobate prin H.C.L. nr.47/24.02.2009 prin indexare pentru anul 2010 cu rata inflaţiei pe anul 2009
           Serviciile funerare, de curăţenie, lucrărilor şi bunurilor necesare realizării serviciilor funerare în cimitirele aparţinând Primăriei Municipiului Timişoara au fost concesionate prin licitaţie publică, în baza H.C.L.M.T. nr.84/22.04.2003 şi H.C.L.M.T. nr.266/28.06.2005 unor firme pe o perioadă de 10 ani, respectiv următoarelor societăţi : S.C. Vînătorul S.R.L., S.C. Consimpex S.R.L. şi S.C. DenisAlex S.R.L.


Precizăm că în conformitate cu Regulamentul de funcţionare a cimitirelor şi a crematoriilor aparţinând Primăriei Municipiului Timişoara H.C.L.nr.231/24.05.2005, tarifele aferente lucrărilor şi serviciilor funerare precum si tarifele permiselor de lucru sunt aprobate prin hotărârea Consiliului Local.

Astfel, prin Hotărîrea Consiliului Local nr. 47/24.02.2009 s-au aprobat tarifele pentru serviciile funerare practicate în cimitirele apartinand Primariei Municipiului Timisoara pentru anul 2009, fiind indexate cu o rată a inflaţiei corespunzătoare anului 2008.

În luna Ianuarie 2010 s-a indexat cu rata inflaţiei, corespunzătoare anului 2009 taxa de concesiune, respectiv redevenţa pe care societăţile concesionare o au de achitat la bugetul local.

Astfel, se impune modificarea tarifelor pentru serviciile funerare practicate în cimitirele aparţinând Primăriei Municipiului Timişoara aprobate prin H.C.L. nr. 47/24.02.2009, prin indexarea cu rata inflaţiei stabilită pentru anul 2009, adica 5,59%.De asemenea se impune majorarea tarifelor permiselor de lucru si locurilor de veci cu acelasi procent de 5,59%, care ne-a fost comunicat de catre Institutul National de Statistica –Directia Regionala de Statistica Timis.
Tarifele locurilor de veci şi a permiselor de lucru au fost actualizate în anul 2009 cu rata inflaţiei pe anul 2008, prin Hotărîrea Consiliului Local nr. 47/24.02.2009. 

Anexăm nota de fundamentare a tarifelor serviciilor funerare,  tarifelor permiselor de lucru şi locurilor de veci modificate cu rata inflaţiei aferente anului 2009, respectiv 5,59%, tarife care urmează a fi practicate odată cu intrarea în vigoare a prezentei hotărâri, în cimitirele aparţinând Primăriei Municipiului Timişoara.

